recursal/SuperWikiNEXT-32B huggingface dataset:
**Արիստարխ Վիկտորովիչ Վենես** (հոկտեմբերի 4, 1989(1989-10-04), Մոսկվա, ԽՍՀՄ)՝ ռուս դերասան։

Կենսագրություն
--------------

Դերասան Վիկտոր Վենեսի որդի՝ ռուսական Լոկոմոտիվ ֆուտբոլային ակումբի երկրպագու։

2006-2007 թվականներին կատարել է Սուխոմլին կադետի դերը, գլխավոր հերոսներից մեկը «Кадетство» սերիալում, որը ցուցադրվել է СТС հեռուստաալիքով։ «Кремлёвские курсанты» սերիալում (հեռուստասերիալ) (2009—2010) կատարել է նույն դերը։ Երկու սերիալները, նվիրված ապագա սպաների կյանքին, կենտրոնանալով են մի քանի կադետների կյանքի վրա (հետո ուսանողների), հումորով, բայց և արժանապատվությամբ պատմում են դրվագներ նրանց կյանքից։

2010 թվականաին Արիստարխ Վենեսը հայտնվեց ռեժիսոր Սերգեյ Սոլովյովի «Одноклассники» հեռուստաֆիլմի գլխավոր հերոսներից մեկի դերում։
Ֆիլմը շարունակում է ռեժիսորի դատողությունները ներկայիս Ռուսաստանի երիտասարդության մասին, նրա հերոսներին տարբերում է ոչ ստանդարտ մոտեցումը դեպի կյանքը, թեքումը միաժամանակ և դեպի փիլիսոփայական կշռադատությունը նաև դեպի ինքնակամ որոշումները, նրանք ունեն գումար, սակակայն չունեն շրջակայքում տեղի ունեցածով բավաարվելու զգացմունքներ։

2011-2014 թվականների ընթացքում Արիստարխ Վենեսը նկարահանվել է մի քանի նախագծերում, որոնց մեջ առանձնացվում է 20 րոպե տևողությամբ կարճամետրաժ «Зубы на полку» ֆիլմը։

2015 թվականին ՏՆՏ հեռուստաալիքով թողարկվում է «Քարե ջունգլիների օրենքները », որտեղ դերասանը ներկայանում է գլխավոր դերասանի դերում։

Դերասանը վայելում է լրագրողների կայուն ուշադրությունը, պարբերաբար հարցազրույցներ է տալիս։

Ընտրված ֆիլմագրություն
----------------------

| Տարի | Անվանում | Դեր |
| --- | --- | --- |
| 2004 | Օպերացիա «Ազգի գույնը» (Операция «Цвет нации») | Վադիմ |
| 2006-2007 | Կադետստվա (Кадетство) | Սուխոմլին |
| 2009-2010 | Կրեմլի ուսանողները (Кремлёвские курсанты) | Սուխոմլին |
| 2010 | Համադասարանցիներ | Ստյոպա |
| 2011 | Зубы на полку | գլխավոր հերոս |
| 2013 | 12 ամիս (12 месяцев) | Ապրիլ |
| 2014 | Կորպորատիվ (Корпоратив) | Սաշա |
| 2015 | Քարե ջունգլիների օրենքները (Закон каменных джунглей) | Տիմ |
| 2014-2015 | Անժելիկա (Анжелика) | Լյոխա |
| 2016 | Ուրբաթ (Пятница) | Գոշա |
| 2017 | Քարե ջունգլիների օրենքները 2։ Ուր են տանում երազանքները | Տիմ |
| 2017 | Սահմանին (За гранью) | Էրիկ |

Ծանոթագրություններ
------------------

1. 1 2
2. ↑  Алина Бавина (2015-03-16)։ «Аристарх Венес: «Я играю и буду дальше играть 17-летних»»։ Вокруг ТВ
3. ↑  Интервью порталу Теле.ру
4. ↑  Интервью сайту Кино-театр.ру
5. ↑  Интервью журналу Космополитен

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | ՎԿ · ՎԿ |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | ČSFD · Internet Movie Database |

 |
Անվան այլ կիրառումների համար տե՛ս՝ Արծվիկ Տարոնո (այլ կիրառումներ)

**Արծվիկ Տարոնո**, երկշաբաթաթերթ, հրատարակվել է 1863-1865 թվականներին, Մուշի Սուրբ Կարապետ վանքում։ Խմբագիրն էր Գ. Սրվանձտյանը։

«Արծվիկ Տարոնո»-ն արտացոլել է գավառահայության սոցիալ-քաղաքական ծանր կացությունը, քննադատել օտար հարստահարիչներին։ Բարձրացնելով գավառահայությանը հուզող կենսական խնդիրներ՝ թերթը ջանում էր, որ հայ գյուղացիներին վերադարձվեն նրանցից խլված հողերը, դիմագրավում էր գյուղն ամայացնող պանդխտությանը, պահանջում Ազգային սահմանադրության կիրառումը գավառում։ Ծավալելով արևմտահայությանը լուսավորելու աշխատանք՝ «Արծվիկ Տարոնո»-ն նպաստել է մշակութային միությունների և դպրոցների հիմնադրմանը։

«Արծվիկ Տարոնո»-ին աշխատակցել են Գլակա ժառանգավորաց վարժարանի և Կարինի ժառանգավորաց ուսումնարանի բազմաթիվ սաներ։

Աղբյուրներ
----------

1. 1 2 3 4  Հայկական սովետական հանրագիտարան (հայ.) / Վ. Համբարձումյան, Կ. Խուդավերդյան — Հայկական հանրագիտարան հրատարակչություն, 1974. — հատոր 2. — էջ 73.
2. ↑  Հայկական համառոտ հանրագիտարան, Երևան, 1990, էջ382։
3. ↑  «Համահայկական թվանշային գրադարան»
4. ↑  «Վիեննայի մենաստանի մամուլի շտեմարան- ԼՐԱՏԱՐ ԱՐԾՈՒԻԿ ՏԱՐՕՆՈՅ»։ Վերցված է 2022-12-26

|  |  |  |
| --- | --- | --- |
| 

|  |  |
| --- | --- |
|  ⛭   Ստեղծագործությունների տեքստ | ՀՇՀՀԳ: 6720 |

 |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 2, էջ 73)։*  |
*Վիքիպեդիայում կան հոդվածներ Արզումանյան ազգանունով այլ մարդկանց մասին։*

**Գալինա Անդրեասի Արզումանյան** (դեկտեմբերի 2, 1925(1925-12-02), Դնեպր, Ուկրաինական ԽՍՀ, ԽՍՀՄ - հունվարի 6, 1997(1997-01-06), Երևան, Հայաստան), հայ կլինիկական բջջաբան։ Բժշկական գիտությունների դոկտոր (1969), պրոֆեսոր (1971):

Կենսագրություն
--------------

Գալինա Արզումանյանը ծնվել է 1925 թվականի դեկտեմբերի 2-ին Դնեպրոպետրովսկ (Ուկրաինա) քաղաքում։ 1946 թվականին ավարտել է Երևանի բժշկական ինստիտուտը։ 1948-1960 թվականներին եղել է Հանրապետական հիվանդանոցի կլինիկաախտորոշիչ լաբորատորիայի վարիչ, 1960-1965 թվականներին՝ Ռենտգենաբանության և ուռուցքաբանության ԳՀԻ կլինիկաախտորոշիչ, 1965-1976 թվականներին՝ իր նախաձեռնությամբ հիմնած կլինիկաբջջաբանության բաժինների, 1976-1997 թվականներին՝ Հանրապետական կլինիկաբջջաբանության ախտորոշիչ կենտրոնի վարիչ։ 1976 թվականին եղել է ՀԽՍՀ բժիշկ-լաբորանտների ընկերության նախագահը։

Աշխատանքները վերաբերում են նախաքաղցկեղային վիճակների, քաղցկեղի բջջաբանության ախտորոշման հարցերին։ Շուրջ 150 գիտական աշխատանքների հեղինակ է։

Մահացել է 1997 թվականի հունվարի 6-ին, Երևանում։

Երկեր
-----

* *Цитологическая диагностика фоновых, предраковых состояний, рака шейки матки и эндометрия*, 1983.
* *Цитологическая диагностика предраковых состояний и рака молочной железы*, 1975.

Գրականություն
-------------

* Айриян А. П. Армянские учёные-медики. - Ер. 1998 - 276 с. ISBN 99930-1-001-7

Ծանոթագրություններ
------------------

1. ↑  «Koha online catalog › Entry»։ *haygirk.nla.am*։ Վերցված է 2019-03-10
2. 1 2  Ով ով է. Հայեր. Կենսագրական հանրագիտարան, հատոր առաջին, Երևան, 2005, էջ 159։

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | ՀԳՀԳ: 11263 |

 |
Անվան այլ կիրառումների համար տե՛ս՝ Սուրբ Հռիփսիմե եկեղեցի (այլ կիրառումներ)

**Բհավերի մատուռ (Խնածախ)**, Հայ Առաքելական մատուռ, որը գտնվում է Սյունիքի մարզի Խնածախ գյուղից 2կմ հարավ-արևելք։ Կառուցվել է 13-14-րդ դարերում։

Մատուռի արտաքին չափերն են 3.8X3մ, կառուցված է կապտավուն երանգի սրբատաշ բազալտով։ Մատուռի մուտքը արևմտյան կողմից է, մատուռը առանց պատուհանների է, մուտքի ձախակոմյան պատին հենված է սալքաձև խորան ունեցող սալաքար, իսկ մուտքի աջ կողմում կա օվալաձև ու տարբեր չափերի խաչքարերով հորինված խաչքար։ Մուտքի դիմաց առկա են 4 մեծ տապանաքարեր, իսկ մատուռի հարավային կողմում կան գերեզմանոցի հետքեր։

Պատմություն
-----------

Մատուռի «Բհավեր» անունը եկել է բառբառի թարգմանությունից, որը նշանակում է՝ «ձեռքին բահ ունեցող»։ Մատուռի կառուցման պատմությունն, ըստ պահպանված ավանդազրույցների, վկայում է, որ այս տարածքում եղել է մի հողագործ մարդ։ Մի օր այս մարդը իր ցորենով պարկերը դրել է արևի տակ և դրանք ծածկել շորով, իսկ ինք գնացել աշխատելու։ Հողագործի մանկահասակ որդին եկել է դաշտ, ծածուկ մտել պարկերը ծածկած շորի տակ ու լուռ մնացել այնտեղ։ Երբ հայրը եկել է պարկերի մոտ, նկատել է, որ շորի տակ ինչ-որ բան շարժվում է։ Նրան թվացել է, թե դա օձ է, և բահով ուժգին հարվածել է։ Դժբախտաբար որդին մահացել է այդ հարվածից։ Հետագայում այդ նույն տեղում կառուցվել է մի մատուռ, որն էլ անվանվել է «Բհավերի»։

Տես նաև
-------

Սյունիքի մարզի մատուռների ցանկ

Ծանոթագրություններ
------------------

1. ↑  hushardzantest։ «ԽՆԱԾԱԽԻ«ԲՀԱՎԵՐԻ» ՄԱՏՈՒՌ»։ *Պատմամշակութային արգելոց-թանգարանների և պատմական միջավայրի պահպանության ծառայության* (am-AM)։ Վերցված է 2021-06-18
**«Դերասան»** (ֆր.՝ L'Acteur), իսպանացի և ֆրանսիացի նկարիչ Պաբլո Պիկասոյի նկարը՝ վրձված յուղաներկով Փարիզում 1904-1905 թվականների ձմռանը՝ վարդագույն շրջանի սկզբում։ Պահվում է Նյու Յորքի Մետրոպոլիտեն թանգարանում։ Նկարի չափսերն են՝ 196,2 × 115,3 սմ։

Պատմություն և նկարագրություն
----------------------------

Բատո-Լավուար. մոավոր 1910 թվական
1904 թվականին Պիկասոն հանգրվանել էր Մոնմարտր աղքատ թաղամասում՝ նկարիչների, թափառաշրջիկ կրկեսի դերասանների և փողոցային արտիստների շրջանում։ Նա ապրում էր բոհեմական հանրակացարանում՝ Ռավինյան փողոցի թիվ 13 տանը։ Գետային բեռնանավերի հետ (որոնց վրա լվացվում էր լվացքը) արտաքին նմանության պատճառով շենքը անվանում էին Բատո-Լավուար (*նավ- լվացքատուն*)։ Այստեղ Պիկասոն հանդիպել է Ֆերնանդ Օլիվիեին՝ բարձրահասակ և մռայլ մի աղջկա, որը դարձել է նրա առաջին մեծ սերը։ Ֆերնանդայի հետ կյանքը աստիճանաբար դուրս է մղել կապույտ շրջանի մռայլ գույները։ Պիկասոն վերջապես հաղթահարել է դեպրեսիան։ Նրա պալիտրայում հայտնվել են վարդագույն և ոսկեգույն-մոխրագույն երանգներ։ Նկարների նոր հերոսներ են դարձել թափառող կատակերգակները, կրկեսային ակրոբատները և ատլետները։

Նկարում պատկերված է դերասանը՝ վարդագույն տրիկոյով և կապույտ կիսագուլպաներով։ Նա կանգնած է թիկունքով դեպի հանդիսատեսը։ Նրա գլուխը շրջված է դեպի աջ, բերանը կիսաբաց է։ Դերասանը ինչ-որ բան է ասում, հնարավոր է՝ բանաստեղծություն։ Նրա մեծ աչքերը տեղադրված են սև հոնքերի տակ։ Գեղանի երկարավուն կազմվածքը և ձեռքերի անսովոր խաղը հիշեցնում են «կապույտ շրջանի» աշխատանքները, որոնք իրենց ոճով նման էին իսպանացի նկարիչ Էլ Գրեկոյի նկարներին։

Նկարի առաջին սեփականատերն Է դարձել Պիկասոյի ընկերը՝ ֆրանսո-ամերիկյան հարուստ նկարիչ Ֆրենկ Բյորթի Հավիլանդը։ Այնուհետև այն ձեռք է բերել գերմանացի արդյունաբերող Պոլ Լեֆմանը։ 1938 թվականին նրա ընտանիքը ստիպված էր ֆաշիստական Գերմանիայից փախչել նախ Իտալիա, ապա՝ Շվեյցարիա։ Լեֆմանը փողի կարիք է ունեցել և կտավը 12 000 դոլարով վաճառել Է Պիկասոյի դիլերներին։ 1952 թվականին կտավը Մետրոպոլիտեն թանգարանին է հանձնել ամերիկյան ավտոմոբիլային մագնատ Ուոլթեր Քրայսլերի ժառանգորդ Թելմա Քրայսլեր Ֆոյը։

2010 թվականին Մետրոպոլիտեն թանգարանի այցելուն, կորցնելով հավասարակշռությունը, ընկել է հենց նկարի վրա, ինչի հետևանքով կտավի ստորին աջ անկյունում մոտ 15 սանտիմետր երկարությամբ պատռվածք է առաջացել։ Նկարը ուղարկվել է վերանորոգման։ Հենց այդ ժամանակ էլ փորձագետները ներկի շերտի տակ մեկ այլ աշխատանք են հայտնաբերել՝ բնապատկեր ջրով, ժայռերով և մարդու կերպարանքով։ Բնապատկերը արված էր մեկ այլ նկարչի, ամենայն հավանականությամբ, Պիկասոյի ժամանակակիցներից մեկի կողմից։

Ծանոթագրություններ
------------------

1. 1 2 3 4 5 6
2. 1 2 3  «The Actor»։ The Metropolitan Museum of Art։ Վերցված է 2019-12-12
3. ↑  «ФЕРНАНДА ОЛИВЬЕ»։ PICASSOLIVE։ Վերցված է 2019-12-12
*Վիքիպեդիայում կան հոդվածներ Արզումանյան ազգանունով այլ մարդկանց մասին։*

**Արկադի Նիկոլայի Արզումանյան** (մայիսի 5 (17), 1898, Շուշի, Ելիզավետպոլի նահանգ, Ռուսական կայսրություն - 1985), խորհրդային և հայկական դերասան։ ՀԽՍՀ և ԱԽՍՀ ժողովրդական արտիստ (1954)։

Կենսագրություն
--------------

Արկադի Արզումանյանը ծնվել է 1898 թվականի մայիսի 5-ին Լեռնային Ղարաբաղի Շուշի քաղաքում։ Բեմական գործունեությունն սկսել է 1921 թվականին Բաքվի հայկական թատրոնում։ 1929-1949 թվականներին աշխատել է Բաքվի թատրոնում, այնուհետև Թիֆլիսի և Ստեփանակերտի թատրոններում։ 1956 թվականից՝ Լենինականի Մռավյանի անվան թատրոնի դերասանուհի։

Ստեղծել է կոլորիտային խարակտերային կերպարներ։ Հայկական բեմին Լենինի լավագույն դերակատարներից մեկը։

Մահացել է 1985 թվականին։

Դերերը թատրոնում
----------------

| Հեղինակ | Ներկայացում | Դեր |
| --- | --- | --- |
|  | Օղակում | Մելիք աղա |
| Ջաֆար Ջաբարլի | 1905 թվական | Սալամով |
| Ալեքսեյ Կապլեր | Լենինը 1918 թվականին | Լենին |

Ֆիլմագրություն
--------------

| Տարի | Ֆիլմ | Դեր |
| --- | --- | --- |
| 1981 | Ծերունին և արևը* Ծերունին և քամին
 | գլխավոր դեր |
| 1972 | Հուշարձան | Նահապետ |
| 1972 | Վերադարձ | դրվագ |
| 1968 | Անորսալիների նոր արկածները | դրվագ |
| 1968 | Հանդիպում ցուցահանդեսում | Արմենյան |

Ծանոթագրություններ
------------------

1. 1 2 3  «Аркадий Арзуманян»։ *Кино-Театр.РУ*։ Վերցված է 2017 թ․ դեկտեմբերի 12

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database · ԿինոՊոիսկ |

 |
Անվան այլ կիրառումների համար տե՛ս՝ Սուրբ Նիկողայոս եկեղեցի (այլ կիրառումներ)
**Սուրբ Նիկողայոս եկեղեցի** (խորվաթ.*Crkva Svetog Nikole* ), 11–րդ դարի վերջին կամ 12–րդ դարի սկզբին հռոմեական կաթոլիկ եկեղեցի դորոմանյան ոճով, գտնվում է Պրահուլյե շրջանում, Զադարից երկու կիլոմետր հեռավորության վրա, Խորվաթիայի Զատոն և Նին քաղաքների միջև։ Այն կառուցվել է նախապատմական Լիբուրնիայի գերեզմանաթմբի գագաթին։ Այս եկեղեցին վաղ հռոմեական ոճի ճարտարապետության պահպանված միակ նմուշն է ամբողջ Դալմաթիայում։ Այն նվիրված է Նիկողայոս Հրաշագործին։

Նկարագրություն
--------------

Սուրբ Նիկողայոս եկեղեցին կառուցվել է ամրոցի տեսքով։ Այն նման է չորս ճյուղերով թերթիկի, որոնք տեղադրված են միջուկի շուրջը, որոնցից երեքը կազմում են աբսիդը, իսկ չորրորդը պատկերում է մուտքի ճյուղը։ Նրա գմբեթավոր պահոցը ամրացված է ծանր կողային կամարներով, որոնց վրա 16–րդ կամ 17–րդ դարերում հարյուրամյա խորվաթա–օսմանյան պատերազմի ընթացքում (1493–1593) կառուցվել են 8 փոքր աշտարակներ ատամնավոր պատերով, որոնք հենված են զարդաքանդակներով սյուներ վրա։ Մուտքի հատվածը ուղղանկյուն է և երկու կողմից պատված է բազրիքներով։ Եկեղեցին կառուցված է մանր քարերից և ունի հարթ մակերես։ Չափը բավականին փոքր է, երկարությունը 5,90 մետր է, լայնությունը՝ 5,70 մետր, բարձրությունը՝ 6 մետր։

Նշանակությունը
--------------

Եկեղեցին մեծ նշանակություն ուներ Խորվաթիայի պատմության մեջ։ Մասնավորապես, այն շատ կարևոր էր Խորվաթիայի թագավորների համար։ Նինում թագադրվել են յոթ թագավորներ, և տիրակալներից յուրաքանչյուրն ըստ ավանդույթների, ձիով գալիս էր Սուրբ Նիկողայոս եկեղեցի։ Հենց այստեղ էր, որ միապետը մարդկանց ներկայանում էր խորհրդանշական ծիսակարգի միջոցով։

Ծանոթագրություններ
------------------

1. ↑  *Vladimir Anić* Glagolski akcenat zadarskog štokavskog zaleđa // *Radovi. Razdio lingvističko-filološki*. — 2018-04-17. — В. 5. — Т. 8. — ISSN 1330-402X. — doi:10.15291/radoviling.2353
2. ↑  «Grgur Ninski - Turistička zajednica grada Nina»։ *www.nin.hr*։ Վերցված է 2021-03-24
3. ↑  «The Church of St Nicholas - Tourist board Nin Croatia»։ *www.nin.hr*։ Վերցված է 2021-03-24
**Բյորգե Բրենդե** (նորվ.՝ Børge Brende, սեպտեմբերի 25, 1965(1965-09-25), Օդդա, Հորդալան, Նորվեգիա), նորվեգացի պետական և քաղաքական գործիչ, Նորվեգիայի պահպանողական կուսակցության անդամ։

2013 թվականի հոկտեմբերի 16-ին զբաղեցնում է Նորվեգիայի արտաքին գործերի նախարարի պաշտոնը։ Մինչ այդ՝ 2001 թվականից մինչև 2004 թվականը եղել է Նորվեգիայի բնապահպանության նախարարը, 2004-2005 թվականներին՝ արդյունաբերության և առևտրի նախարարը։

Կենսագրություն
--------------

Բյորգե Բրենդեն ծնվել է 1965 թվականի սեպտեմբերի 25-ին Նորվեգիայի Օդդա կոմունայում։ Ամուսնացած է և ունի երկու որդի։ 2003-2004 թվականներին ծառայել է, որպես Միավորված Ազգերի Կազմակերպության կայուն զարգացման հանձնաժողովի անդամ։

2008 թվականի հունվարին Բրենդեն նշանակվել է Համաշխարհային տնտեսական ֆորումի տնօրեն, մասնավորապես, նա պատասխանատու էր քաղաքացիական հասարակության և հարաբերական կառավարման թեմային հարցերին։

2009 թվականին Բյորգե Բրենդեն նշանակվել է Նորվեգիայի Կարմիր խաչի գլխավոր քարտուղար։ 2011 թվականին նա վերստին ստանձնել է Համաշխարհային տնտեսական ֆորումի տնօրենի պաշտոնը։

2001 թվականից մինչև 2004 թվականը եղել է Նորվեգիայի բնապահպանության նախարարը, իսկ դրանից հետո՝ արդյունաբերության և առևտրի նախարարը։ Երկար դադարից հետո 2013 թվականի հոկտեմբերի 16-ին նշանակվել է Նորվեգիայի արտաքին գործերի նախարար։

Ծանոթագրություններ
------------------

1. 1 2 3 4 5
2. 1 2  Store norske leksikon(նորվ.) — 1978. — ISSN 2464-1480
3. 1 2  Դավոս 2014 մասնակիցների ցանկ
4. ↑  Lars Joakim Skarvøy։ «Kilder til VG: Børge Brende har sagt ja til å bli utenriksminister»։ *VG*։ Վերցված է հունվարի 13, 2015
5. ↑  «Børge Brende blir Røde Kors-sjef»։ *Aftenposten.no*։ Վերցված է հունվարի 13, 2015
6. ↑  «Norwegian Red Cross Chief to Join World Economic Forum»։ *World Economic Forum*։ Վերցված է հունվարի 13, 2015

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | Internet Movie Database |
|  |
| Բառարաններ և հանրագիտարաններ | Մեծ նորվեգական |
|  |
| Չափորոշչային վերահսկողություն | BIBSYS: 90708527 · ISNI: 0000000035451750 · LCCN: n95032268 · VIAF: 31241235 · WorldCat VIAF: 31241235 |

 |

|  |
| --- |
| 
  **Կենսագրություն**   **Նորվեգիա**
 |
**Բազային եկամուտ** (անգլ.՝ Basic income), **բազային եկամտի երաշխիք** (անգլ.՝ basic income guarantee), **քաղաքացու եկամուտ** (անգլ.՝ Citizen's Income), **բացարձակ բազային եկամուտ** (անգլ.՝ unconditional basic income), **համընդհանուր բազային եկամուտ** (անգլ.՝ universal basic income (UBI)), **դեմոգրանտ** (անգլ.՝ demogrant), բարեկեցության ռեժիմի նոր տեսակ, որի շրջանակներում երկրի բոլոր քաղաքացիները (կամ մշտական բնակիչները) կանոնավոր կերպով կառավարությունից ստանում են կյանքի համար բավարար սահմանված որոշ գումար՝ առանց որևէ պայմանների։ Դրանից հետևոմ է, որ բազային եկամտի տրամադրման դիմաց պետությունը ստացողից չի պահանջում կատարել որևէ աշխատանք։ Մաքուր բազային եկամտի դեպքում գումարի տրամադրումը կախված չէ որևէ այլ եկամտի գոյությունից կամ բացակայությունից։

Ընդհանուր ակնարկ
----------------

Մարդու հիմնական պահանջմունքների բավարարման (աղքատության գծին հավասար կամ ավել) համար բավարար բացարձակ եկամուտը (unconditional income) կոչվում է *ամբողջական բազային եկամուտ* (full basic income), իսկ եթե այն պակաս է վերոնշյալ գումարից, ապա կոչվում է *մասնակից բազային եկամուտ* (partial basic income): Բազային եկամուտը կարող է իրականացվել տարածաշրջանային, պետական կամ տեղական մակարդակով։

Սոցիալական ապահովման որոշ համակարգեր կապված են բազային եկամտի հետ, սակայն ունեն որոշ պայմաններ։ Օրինակ, բրազիլական Bolsa Família համակարգը սահմանափակված է միայն աղքատ ընտանիքներով, իսկ երեխաները պարտավոր են դպրոց այցելել։

Ծանոթագրություններ
------------------

1. ↑  «Improving Social Security in Canada Guaranteed Annual Income: A Supplementary Paper»։ Government of Canada։ 1994։ Վերցված է 2013 թ․ նոյեմբերի 30
2. ↑  «History of Basic Income»։ Basic Income Earth Network (BIEN)։ Արխիվացված է օրիգինալից 2008 թ․ հունիսի 21-ին
3. ↑  Universal Basic Income: A Review Social Science Research Network (SSRN). Accessed 6 August 2017.
4. ↑  Mattei Lauro, Sánchez-Ancochea Diego (2011)։ «Bolsa Família, poverty and inequality: Political and economic effects in the short and long run»։ *Global Social Policy*: 1։ Վերցված է 2018 թ․ փետրվարի 12

Արտաքին հղումներ
----------------

|  |  |
| --- | --- |
|  | Բազային եկամուտ Վիքիպահեստում |

* Treasury study in New Zealand 2010
**Գրամոֆոնների և հնչյունագրերի թանգարան** (ռուս.՝ Музей граммофонов и фонографов), մասնավոր թանգարան է Ռուսաստանի Սանկտ Պետերբուրգ քաղաքում։ Հիմնադրվել է 1997 թվականի ապրիլի 14-ին կրկեսի դերասան, ծաղրածու և վարժեցնող Վլադիմիր Դերյաբկինի կողմից։

Ցուցադրություն
--------------

Շրջելով Ռուսաստանի քաղաքներում և արտերկրում՝ թանգարանը ստեղծողը հավաքել է ռուսական և արտասահմանյան հայտնի ապրանքանիշերի հնչյունագրերի, գրամոֆոնների և պատեֆոնների մեծ հավաքածու։ Դրանց թվում են «Բուրխարդը», «Ռեբիկովը», «Ցիմերմանը»։ Ներկայում հավաքածուն ունի ավելի քան երեք հարյուր եզակի ցուցանմուշ, որոնք կապված են 19-րդ դարի երկրորդ կեսի - 20-րդ դարի սկզբի ձայնագրության և հարակից կենցաղային իրերի զարգացման հետ։ Ցուցանմուշների մեծ մասը վերականգնվել է և գտնվում է աշխատանքային վիճակում։ Երաժշտական սարքերի տերերի թվում են եղել այնպիսի լեգենդար մարդիկ, ինչպիսիք են երգիչ Ֆեոդոր Շալյապինը, ռեժիսոր Կոնստանտին Ստանիսլավսկին, երգչուհի Նադեժդա Պլևիցկայան, օպերային երգիչ Իվան Երշովը։ Թանգարանում կարելի է տեսնել ամենահազվագյուտ հնագույն ցուցանմուշներ Ամերիկայից, Ֆրանսիայից, Գերմանիայից և Ռուսաստանի տարբեր քաղաքներից։

Որպես հավելում թանգարանում ցուցադրվում են երգեհոնիկներ և երաժշտական արկղիկեր։ Ինքնաեռների ոչ մեծ հավաքածուն գտնվում է թանգարանի առանձին ցուցասրահում։

Շենք
----

Թանգարանը գտնվում է Սանկտ Պետերբուրգի հինավուրց եկամտաբեր տանը, որտեղ ապրել են անվանի մարդիկ։ Գտնվում է այն տնից ոչ հեռու, որտեղ ապրել է երգիչ Ֆեոդոր Շալյապինը։

Պատկերասրահ
-----------

* Թանգարանի ցուցանակԹանգարանի ցուցանակ
* Թանգարանի մուտքըԹանգարանի մուտքը
* «Եթե Դուք ցանկանում եք տեսնել այն, ինչ ոչ մի տեղ երբեք չեք տեսնի, այցելեք Դերյաբկինի թանգարան»«Եթե Դուք ցանկանում եք տեսնել այն, ինչ ոչ մի տեղ երբեք չեք տեսնի, այցելեք Դերյաբկինի թանգարան»

Ծանոթագրություններ
------------------

1. 1 2 3  «Музей граммофонов и фонографов»։ *www.museum.ru*։ Վերցված է 2021-05-18

Արտաքին հղումներ
----------------

* Թանգարանի էջը museum.ru-ում
* Թանգարանի լուսանկարներ
*Վիքիպեդիայում կան հոդվածներ Վարդանյան ազգանունով այլ մարդկանց մասին։*

**Արկադի Արշավիրի Վարդանյան** (մայիսի 22, 1947(1947-05-22), Երևան, Հայկական ԽՍՀ, ԽՍՀՄ), հայ հասարակական և քաղաքական գործիչ, հրապարակախոս, քաղաքագետ, բարերար։

Կենսագրություն
--------------

Ծնվել է 1947 թվականի մայիսի 22-ին Երևանում, բժիշկների ընտանիքում։ Հայրը՝ Արշավիր Վարդանի Վարդանյանը, ռազմական վիրաբույժ էր, մայրը՝ Վիկտորիա Ռաֆաելի Հակոբջանյանը, մանկական օրթոպեդ, Հայաստանի բժշկության առաջին կին պրոֆեսորն էր։

### Կրթություն

1969 թվականին ավարտել է ԵՊՀ լեզվաբանության ֆակուլտետը ռուսաց լեզու և գրականություն մասնագիտությամբ։ 1996 թվականին ավարտել է Մոսկվայի մանկավարժական համալսարանը, ստանալով քաղաքագիտության թեկնածուի աստիճանը։ 1998 թվականին Մոսկվայի մանկավարժական համալսարանում ստացել է քաղաքագիտության դոկտորի աստիճանը։

Ընտանիք
-------

Ամուսնացած է, ունի երեք որդի։

Ծանոթագրություններ
------------------

1. ↑  «Вартанян, Аркадий Аршавирович - Международный политический порядок : Теорет.-методол. аспекты : диссертация ... кандидата политических наук : 23.00.01 - Search RSL» (ru-RU)։ search.rsl.ru։ Վերցված է 2018-08-29
2. ↑  «Международный политический порядок : Теоретико-методологич. аспекты»։ www.dslib.net։ Վերցված է 2018-08-29
**Դերմա** (լատին․՝ dermis, от հուն․՝ δέρμα — կաշի), ողնաշարավոր կենդանիների և մարդու մաշկի մի մասը, որը գտնվում է էպիդերմիսի և ստորին օրգանների միջև, որոնց հետ դերման քիչ թե շատ շարժունակ է կապված ենթամաշկային շարակցական հյուսվածքի հետ, հաճախ կապված է ճարպերի հետ։.

Դերմայի կառուցվածքը
-------------------

Դերմիսը տեղակայված է ենթամաշկային ճարպային հյուսվածքի (մաշկի ամենախորը շերտը) և էպիդերմիսի (մաշկի արտաքին շերտ) միջև։ Էպիդերմիսից այն բաժանվում է թաղանթով։ Կատարում է հիմնականում տրոֆիկ և օժանդակ գործառույթներ, ինչը որոշում է մանրաթելերի և մազանոթների առատությունը։

### Նվազ շերտ

Կտրվածքի վրա այն ներկայացված է էպիդերմիս թափանցող խորը խմբերով։ Նվազ շերտը առաջանում է չամրացած թելքավոր շարակցական հյուսվածքով։ Գերակշռում են ֆիբրոբլաստները և ֆիբրոցիտները, մակրոֆագեր և կայմ բջիջներ (հյուսվածքների բազոֆիլներ),Т-լիմֆոցիտներ։

նվազող շերտի շնորհիվ էպիդերմիսի հետ դերմիսի շփման տարածքը զգալիորեն մեծանում է, որը մազանոթների առատությամբ նպաստում է նրա տրոֆիկին։ Մակրոֆագների, հյուսվածքային բազոֆիլների և իմունային անբավարար այլ բջիջների մեծ քանակությունը հնարավորություն է տալիս իրականացնել իմունային համակարգի պաշտպանիչ ֆունկցիան։

Կախված մաշկի հաստությունից, շերտի խտությունը կարող է տարբեր լինել։

### Ցանցավոր շերտ

Ցանցավոր շերտը ձևավորվում է խիտ թելքավոր չձևավորված շարակցական հյուսվածքով և կազմում է դերմիսի հիմնական մասը։ Այն ունի ամենահզոր կոլագենի մանրաթելերը կազմելով ցանց (կապանք) և կատարում է հիմնականում օժանդակ գործառույթ։ Տարածությունը մանրաթելերի միջև լցված է ամորֆ նյութով, որը սինթեզվում է պարզեցված ֆիբրոցիտներով։ Դրանք կապված են կոլագենային մանրաթելերի ինտեգրացիաների հետ, իսկ այլ ֆիբրոցիտների հետ սեփական ելուստների օգնությամբ։ Ֆիզիկական ակտիվության բարձրացումը խթանում էլ միջբջջային նյութի սինթեզը։

Հիպոդերմ
--------

Այն երբեմն անվանում են նաև ենթամաշկային ճարպային հյուսվածք։ Այն գտնվում է անմիջապես դերմիսի տակ, համեմատաբար շարժուն է։ Ձևավոևվում է ճարպային հյուսվածքի հետ։ Ճարպային հյուսվածքը թույլ է տալիս հիպոդերմիսին պահել սննդանյութեր և ջուր, ինչպես նաև մասնակցել ջերմակարգավորմանը։

Տես նաև
-------

* Մաշկ

Գրականություն
-------------

* Дерма // Дебитор — Евкалипт. — М. : Советская энциклопедия, 1972. — (Большая советская энциклопедия : [в 30 т.] / гл. ред.  А. М. Прохоров ; 1969—1978, т. 8).

Ծանոթագրություններ
------------------

1. ↑  James, William; Berger, Timothy; Elston, Dirk (2005). *Andrews' Diseases of the Skin: Clinical Dermatology* (10th ed.). Saunders. Pages 1, 11–12. 0-7216-2921-0.
2. 1 2  Marks, James G; Miller, Jeffery (2006). *Lookingbill and Marks' Principles of Dermatology* (4th ed.). Elsevier Inc. Page 8–9. 1-4160-3185-5.
3. 1 2  malvi (4 March 2011)։ «The Ageing Skin - Part 1 - Structure of Skin and Introduction - Articles»։ *PharmaXChange.info*
**Արամ Արայի Խամոյան** (հունվարի 10, 2000(2000-01-10), Վերին Բազմաբերդ, Արագածոտնի մարզ, Հայաստան), հայ ֆուտբոլիստ, Երևանի ԲԿՄԱ ֆուտբոլային ակումբի և Հայաստանի երիտասարդական հավաքականի հենակետային կիսապաշտպան։

### Կենսագրություն

Ծնվել է 2000 թվականի հունվարի 10-ին Արագածոտնի մարզի Վերին Բազմաբերդ գյուղում։ Ակումբային կարիերան սկսել է «Բանանց» ֆուտբոլային ակումբում (այժմ՝ «Ուրարտու ՖԱ»)։ Հասակը՝ 178 սմ։

### Միջազգային կարիերա

Արամ Խամոյանը խաղացել է Հայաստանի տարբեր տարիքային խմբերի (մինչև 17, 18, 19, 21) հավաքականներում։ Հայաստանի ֆուտբոլի երիտասարդական հավաքականում կարիերան սկսել է 2016 թվականի նոյեմբերի 1-ից՝ մինչև 17 տարեկանների առաջնությունում, որտեղ մարզիչ Արթուր Ոսկանյանի գլխավորությամբ անցկացրել է 10 խաղ։ 2017 թվականի նոյեմբերի 9-ից՝ մինչև 18 տարեկանների հավաքականում անցկացրել է 3 խաղ։ 2019 թվականի մարտի 25-ից խաղացել է մինչև 19 տարեկանների հավաքականում՝ անցկացնելով 19 խաղ։ 2019 թվականի սեպտեմբերի 6-ից խաղացել է մինչև 19 տարեկանների հավաքականում՝ անցկացնելով 16 խաղ։

### Ակումբային կարիերա

Ակումբային կարիերան սկսել է մինչեւ 18 տարեկանների «Բանանց» ֆուտբոլային ակումբում (այժմ՝ «Ուրարտու»)։ Այնուհետև 2017 թվականի հունվարի 1-ից տեղափոխվել է «Բանանց» ակումբի ոչ հիմնական կազմ։ 2018-ի հուլիսի 1-ից տեղափոխվել է «Լոկոմոտիվ Երևան» ֆուտբոլային ակումբի հիմնական կազմ։ 2019 թվականի հուլիսի 22-ին տեղափոխվել է «Արարատ-Արմենիա» ֆուտբոլային ակումբի ոչ հիմնական կազմ, իսկ 2020-ի օգոստոսի 1-ից՝ հիմնական կազմ։ 2021 թվականի փետրվարի 1-ից խաղում է ԲԿՄԱ (Բանակի կենտրոնական մարզական ակումբ) Երևան ակումբում, որը հանդես է գալիս Հայաստանի առաջնության բարձրագույն լիգայում։ 2021/2022 մրցաշրջանում Խամոյանը Պրեմիեր լիագայում մասնակցել է 27, իսկ հաջորդ մրցաշրջանում՝ 18 խաղի։

Ծանոթագրություններ
------------------

1. 1 2 3  «Aram Khamoyan - Player profile 23/24»։ *www.transfermarkt.com* (անգլերեն)։ Վերցված է 2023-07-12
2. 1 2  «Aram Khamoyan :: Aram Khamoyan :: BKMA :: Statistics :: Titles :: History (Timeline) :: Goals Scored :: Fixtures :: Results :: News & Features :: Videos :: Photos :: playmakerstats.com»։ *www.playmakerstats.com* (en-GB)։ Վերցված է 2023-07-27

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu · Transfermarkt (խաղացող) |

 |
Արհեստական բանականությունը (ԱԲ), որը սահմանվում է որպես մեքենաների կողմից ցուցաբերվող բանականություն, ունի բազմաթիվ կիրառություններ այսօրվա հասարակության մեջ։ Ավելի կոնկրետ, դա Թույլ ԱԲ-ն է, որտեղ ծրագրերը մշակվում են, որ իրականացնեն կոնկրետ հանձնարարություններ, որոնք օգտագործվում են մի շարք միջոցառումներում, այդ թվում՝ բժշկական ախտորոշում,էլեկտրոնային առևտուր, ռոբոտների կառավարում և հեռազգացողություն։ ԱԲ օգտագործվել է բազմաթիվ ոլորտների և բնագավառների զարգացման ու առաջխաղացման համար, այդ թվում՝ ֆինանսներ, առողջապահություն, կրթություն, տրանսպորտ և այլն։

Ավիացիա
-------

Արհեստական բանականության օգտագործումը սիմուլյատիվ գործողություններում մեծ օգուտ է ավիացիայի համար։ Ինքնաթիռ-սիմուլյատորները օգտագործում են ԱԲ, որպեսզի վերծանեն սիմուլյատիվ թռիչքներից ստացված տեղեկատվությունը։ Բացի սիմուլյատիվ թռիչքներից կան նաև սիմուլյատիվ պատերազմական ավիաթռիչքներ։ Համակարգիչները կարող են ստեղծել նման իրավիճակներում լավագույն սցենարը հաջողության հասնելու համար։ Համակարգիչները կարող են նաև ստեղծել ռազմավարություն՝ հիմնվելով դիրքի, չափի, արագության, ուժի և հակազդող ուժի վրա։ Օդաչուներին օդային կռվի ժամանակ կարող են օգնել համակարգիչները։  Արհեստական բանականություն ծրագրերը կարող են տեսակավորել տեղեկատվությունը և տրամադրել օդաչուին լավագույն խուսանավման հնարավորությունները, ինչպես նաև ազատվել հակառակորդի մանևրներից այնպես, ինչպես որ դա կատարելն անհնար կլինի  մարդու համար։ Մի քանի ինքնաթիռներ են պահանջվում, որպեսզի ստացվեն որոշ հաշվարկների լավ մոտարկումներ, այնպես որ համակարգչով սիմուլյացված օդաչուներն օգտագործվում են տվյալների հավաքման համար։ Այս հհամակարգչով սիմուլյացված օդաչուները օգտագործվում են նաև ապագա ավիադիսպետչերների ուսուցման նպատակով։

Ինֆորմատիկա
-----------

ԱԲ հետազոտողները ստեղծել են բազմաթիվ գործիքներ, որպեսզի լուծեն ինֆորմատիկայի ամենաբարդ խնդիրները։ Այդ գյուտերից շատերը ընդունվել են ինֆորմատիկայի կողմից և դադարել են լինել ԱԲ մաս։ Ըստ ոլորտի որոշ գիտնականների՝ նշվածներից բոլորը ի սկզբանե նախագծված են եղել ԱԲ լաբորատորիաներում՝ ժամանակի բաժանում, ինտերակտիվ թարգմանիչներ, գրաֆիկական ինտերֆեյս և համակարգչային մկնիկ, սրընթաց զարգացող միջավայր, կառուցվածքային տվյալների հղումային ցուցակ, պահպանման համակարգի ավտոմատ կառավարում, սիմվոլային ծրագրավորում, ֆունկցիոնալ ծրագրավորում, դինամիկ ծրագրավորում և օբյեկտ-կողմնորոշված ծրագրավորում։

Ծանոթագրություններ
------------------

1. ↑  «AI bests Air Force combat tactics experts in simulated dogfights»։ *Ars Technica*։ Վերցված է 2016-11-18

Արտաքին հղումներ
----------------

* AI applications at aitopics.org
* How AI can be applied in many fields

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա |
|  |
| Չափորոշչային վերահսկողություն | Microsoft: 157170001 |

 |
**Արամ Խաչատրյանի կիսանդրի**, հուշարձան Ռուսաստանի Դաշնության Նիժնի Նովգորոդ քաղաքում՝ Արամ Խաչատրյանի անունը կրող արվեստի դպրոցի հարևանությամբ։

Նկարագիր
--------

Հուշարձանը բացվել է 2021 թվականի օգոստոսի 4-ին Նիժնի Նովգորոդի Արամ Խաչատրյանի անվան արվեստի դպրոցի (նախկին մանկական երաժշտական դպրոց) հարևանությամբ, որտեղ ժամանակին սովորել է կոմպոզիտորի կինը՝ Նինա Մակարովան։ Կիսանդրու հեղինակը Հայաստանի ժողովրդական նկարիչ, ՅՈՒՆԵՍԿՕ-ի նկարիչների միջազգային ֆեդերացիայի անդամ, քանդակագործ Միքայել Սողոյանն է։ Նիժնի Նովգորոդի կիսանդրին քանդակագործի երրորդ անդրադարձն է Արամ Խաչատրյանի կերպարին՝ առաջին կիսանդրին Մոսկվայում Մոսկվայի Չայկովսկու անվան պետական կոնսերվատորիայում է տեղադրվել, երկրորդը Երևանում՝ Հայֆիհարմոնիայի Արամ Խաչատրյան համերգասրահում։ Հուշարձանը բրոնզից է, ձուլումը ֆինանսավորել է հայ բարեգործ Արմեն Սադղյանը։ Հուշարձանի պատվանդանը պատրաստել է Նիժնի Նովգորոդի «Կամնեգրադ» արտադրական ընկերությունը։ Հուշարձանը նվիրվել է Նիժնի Նովգորոդի 800-ամյակին։

Ծանոթագրություններ
------------------

1. 1 2  «В Нижнем Новгороде открыли памятник композитору Хачатуряну»։ *ТАСС*։ Վերցված է 2021 թ․ օգոստոսի 6
2. ↑  «Նիժնի Նովգորոդում տեղադրվել է կոմպոզիտոր Արամ Խաչատրյանի հուշարձանը»։ *armenpress.am* (հայերեն)։ Վերցված է 2021 թ․ օգոստոսի 6  CS1 սպաս․ հայերենը նշված է (link)
3. ↑  «Памятник композитору Араму Хачатуряну открыли в Нижнем Новгороде»։ *www.vremyan.ru* (ռուսերեն)։ Վերցված է 2021 թ․ օգոստոսի 6
**Արման Ալբերտի Մաղաքյան** (դեկտեմբերի 24, 1974(1974-12-24), Երևան, Հայկական ԽՍՀ, ԽՍՀՄ), երգիչ, երգահան, շեփորահար։

Երգչուհի Արփինե Բեկջանյանի ամուսինն է։

Կենսագրություն
--------------

Ծնվել է 1974 թվականի դեկտեմբերի 24-ին, Երևանում։ 1991 թվականին ավարտել է Երևանի Ս. Լիսիցյանի անվան թիվ 34 միջնակարգ դպրոցը։ 1983-1990 թվականներին սովորել է Ալեքսանդր Սպենդիարյանի անվան երաժշտական դպրոցի շեփորի դասարանում, 1991-1996 թվականներին՝ Երևանի Կոմիտասի անվան պետական կոնսերվատորիայի նվագախմբային ֆակուլտետում։ 1996-1998 թվականներին ծառայել է Հայաստանի զինված ուժերի նախագահական նվագախմբում։ Մասնակցել է բազմաթիվ տեղական և միջազգային համերգների, փառատոների, մշակութային միջոցառումների, այդ թվում՝ Մոսկվայում հայկական մշակույթի տասնօրյակին, Առնո Բաբաջանյանի 75-ամյակին նվիրված միջոցառմանը, Արամ Սաթյանի, Էդգար Գյանջումյանի և այլոց հեղինակային երեկոներին, անհատական և հավաքական համերգների Գերմանիայում, Ֆրանսիայում, բազմաթիվ հեռուստահաղորդումների՝ «Երգ երգոց», «Երկու աստղ», «22:30 Ռետրո», «10-ից 10» հայ-վրացական նախագիծ, տարբեր տարիների ամանորի շոու-ծրագրեր և այլն։

Ստեղծագործություններ
--------------------

Հեղինակել է «Խոր Վիրապ» ռադիո բեմադրության, «Գրիգոր Լուսավորիչ», «Թափառում» ռոք օպերաների, «Արա Գեղեցիկ» թատերական ներկայացման, «Սպանություն 100 միլիոնով», «Հաշվարկ», «Մեռյալ հովիտ», «Հյուրանոց» ֆիլմերի երաժշտությունները, գործիքավորումը։ Գործիքավորել և կատարել է մի շարք ճանաչված կոմպոզիտորների և հեղինակների ստեղծագործություններ, այդ թվում`Առնո Բաբաջանյանի, Արամ Սաթյանի, Ռոբերտ Ամիրխանյանի (միայն կատարում), Արթուր Գրիգորյանի, Պարույր Հայրիկյանի, Նարինե Առաքելյանի, Արմինե Հարությունյանի, Արթուր Նիկողոսյանի և այլոց։ Գործիքավորել է բազմաթիվ ստեղծագործություններ ճանաչված երգիչ-երգչուհիների համար, այդ թվում՝ Արփինե Բեկջանյանի, Անահիտ Շարյանի, Վիգեն Ահարոնյանի, Շուշան Պետրոսյանի, Սոնա Շահգելդյանի, Լիանայի, Աննա Խաչատրյանի, Արման Աղաջանյանի և այլոց համար։ Զուգերգով հանդես է եկել ճանաչված երգիչ-երգչուհիների հետ, այդ թվում՝ Սարգիս Մանուկյանի և «Էմփիրեյ» խմբի, Արմեն Ադամյանի, Աննա Խաչատրյանի, Սոնա Շահգելդյանի, Գոռ Սուջյանի, Թիկա Մախալդիանիի և այլոց հետ։

Պարգևներ և մրցանակներ
---------------------

* 1992 թվականին երևանյան Երիտասարդ կատարողների մրցույթում արժանացել է «Գրան Պրիի»
* 1994 թվականին «Ասուպ» մրցանակաբաշխությունում` «Ասուպ» մրցանակի՝ տարվա լավագույն դեբյուտի համար
* 1995 թվականին Մոսկվայի երիտասարդ կատարողների միջազգային «Յալթա-Մոսկվա Տրանզիտ» հեռուստափառատոնում՝ 3-րդ մրցանակին

Ծանոթագրություններ
------------------

1. ↑  «Հարսանեկան ֆոտոալբոմ. Արփինե Բեկջանյան և Արման էլբերտ»։ *style.news.am*։ Վերցված է 2020-09-10
2. ↑  «AV Production - Արման Էլբերտ»։ *avproduction.am*։ Վերցված է 2020-09-10 (չաշխատող հղում)
**Գայել Կակուտա** (ֆր.՝ Gaёl Kakuta, հունիսի 21, 1991(1991-06-21), Լիլ), ֆրանսիացի պրոֆեսիոնալ ֆուտբոլիստ, հարձակվող, աֆրիկյան արմատներով։ Հանդես է գալիս չինական «Հեբեյ Չժունցզի» ֆուտբոլային ակումբում։

Կարիերա
-------

### Ակումբային

2009-2015 թվականներին հանդես է եկել անգլիական «Չելսի» ակումբի կազմում։ 2010-2011 թվականներին վարձավճարով հանդես է եկել անգլիական «Ֆուլհեմ» ֆուտբոլային ակումբում։ 2011 թվականին վարձավճարով հանդես է եկել «Բոլտոն Ուոնդերերս» թիմում։ 2012 թվականին վարձավճարով հանդես է եկել ֆրանսիական «Դիխոն» ակումբի կազմում։ 2012-2014 թվականներին վարձավճարով հանդես է եկել հոլանդական «Վիտոսս» ֆուտբոլային ակումբում։ 2014 թվականին վարձավճարով հանդես է եկել իտալական «Լացիո» թիմում։ 2014-2015 թվականներին վարձավճարով հանդես է եկել իսպանական «Ռայո Վալեկանո» ֆուտբոլային ակումբում։ 2015-2016 թվականներին հանդես է եկել իսպանական «Սևիլյա» ֆուտբոլային ակումբում։ 2016 թվականից մինչև հիմա հանդես է գալիս չինական «Հեբեյ Չժունցզի» ֆուտբոլային ակումբում։

Ազգային հավաքական
-----------------

2006-2007 թվականներին հանդես է եկել Ֆրանսիայի մինչև 16 տարիքայինների հավաքականում։ 2007-2008 թվականներին հանդես է եկել Ֆրանսիայի մինչև 17 տարիքայինների հավաքականում։ 2008-2009 թվականներին հանդես է եկել Ֆրանսիայի մինչև 18 տարիքայինների հավաքականում։ 2009-2010 թվականներին հանդես է եկել Ֆրանսիայի մինչև 19 տարիքայինների հավաքականում։ 2010-2011 թվականներին հանդես է եկել Ֆրանսիայի մինչև 20 տարիքայինների հավաքականում։ 2011-2013 թվականներին հանդես է եկել Ֆրանսիայի մինչև 21 տարիքայինների հավաքականում։

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  FBref.com(բազմ․)
3. ↑  L'Équipe (ֆր.) — Groupe Amaury, 1946. — ed. size: 327168 — ISSN 0153-1069; 2263-4940
4. ↑  Soccerway(բազմ․)
5. ↑  «Chelsea ban scandal: So, who's Gael Kakuta, the kid they call the black Zidane?»։ *Mail Online*։ Վերցված է 2016-05-25
6. ↑  «Chelsea angered by signings ban»։ *BBC*։ 2009-09-04։ Վերցված է 2016-05-25
7. ↑  «Kakuta secures Dijon loan | Fox News»։ *Fox News* (en-US)։ 2012-01-11։ Վերցված է 2016-05-25
8. ↑  «Spanish loan for Kakuta»։ *www.chelseafc.com*։ Վերցված է 2016-05-25
9. ↑  «Players Appearances Ka-Kz»։ *www.bounder.friardale.co.uk*։ Վերցված է 2016-05-25

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · BDFA · BDFutbol · ESPNFC.com · FootballDatabase.eu · L’Équipe · National Football Teams.com · Soccerbase (խաղացող) · Soccerway · playmarkerstats.com (խաղացող) · Transfermarkt (խաղացող) · worldfootball.net (խաղացող) · ՈւԵՖԱ · ՖԻՖԱ |
|  |
| Չափորոշչային վերահսկողություն | GTAA: 234330 |

 |
«**Բնակարանից բնակարան**» (ռուս.՝ С квартиры на квартиру), ռուս նկարիչ Վիկտոր Վասնեցովի նկարներից։ Կտավը ստեղծվել է 1876 թվականի ն և համարվում է նկարչի ամենահայտնի ժանրային կտավներից։
«Բնակարանից բնակարան» առաջի նկարներից էր, որը կապում է նրան գեղարվեստական շրջիկ ցուցահանդեսների հետ։ Նկարը լույս է սփռում արդար հասարակության խոցելի հատվածների վրա։
Արվեստի քննադատ Վլադիմիր Ստասովը գրել է նկարի մասին։

|  |  |  |
| --- | --- | --- |
|  | « Ես կարծում եմ, որ մեզանից յուրաքանչյուրը հանդիպել է այդպիսի մարդկանց։ Թե ինչ տխուր մարդիկ են, և ինչ տխուր մարդկային բնություն է։ Հիանալի նկար է»։ |  |

Սյուժե
------

Աղքատ ծերունիները՝ ամուսինը և կինը, ստիպված էին լքել հին բնակարանը, թափառել սառած Նևայի ափերով և փնտրում իրենց համար նոր բնակվելու վայր։ Նրանց դեմքերը արտացոլում էին շփոթության զգացմունքները և տարակուսանքը։ Փոքրամասշտաբ հագուստը և իրերը հավաքել էին մի կեղտոտ հանգույցում, ընդգծում էին իրենց թշվառ վիճակը։ Լրիվ անմարդաբնակ է, և միայն ցրտից կուչ եկած շունը առաջ վազելով սպասում էր ճանապարհորդներին։ 1951 թվականին արվեստաբան Նինա Մոլևան գրել է, որ «անօթևանության, մենակության ու անելանելիության զգացողությունն ամրապնդվում էր անվերջ ձնածածկույթով, ցածր կախված կապարե երկնքով և հեռադիր ամրոցով բնապատկերով»։

Ծանոթագրություններ
------------------

1. ↑  «С квартиры на квартиру, Васнецов, 1876»։ *Музеи мира и картины известных художников*։ Վերցված է 2023-10-10
2. ↑  «Title: Виктор Михайлович Васнецов - С квартиры на квартиру, 1876, 67×54 см: Описание произведения | Артхив»։ *www.google.com* (հայերեն)։ Վերցված է 2023-10-10  CS1 սպաս․ հայերենը նշված է (link)

Գրականություն
-------------

* *Մոլևա. Ն* Ռուս ժողովրդի նկարիչ // Տոնահանդես։ — 1951: — № 30(1259): — 22 հուլիս։ — Ս. գունավոր պահել 3 որոնվածները

Արտաքին հղումներ
----------------

* «С квартиры на квартиру» Archived 2017-07-27 at the Wayback Machine.
**Արման Ղազարյան** (հունիսի 24, 2001(2001-06-24)), հայ պրոֆեսիոնալ ֆուտբոլիստ․ խաղում է Ուրարտուում և Հայաստանի ազգային հավաքականում որպես կենտրոնական պաշտպան։

Վաղ կյանք
---------

Որպես երիտասարդական թիմի խաղացող՝ Ղազարյանն ուշադրության է արժանացել Ֆրանսիայի ֆուտբոլի առաջնության Օլիմպիկ Լիոն թիմի կողմից։

Ակումբային կարիերա
------------------

Արման Ղազարյանը սկսել է խաղալ ֆուտբոլ 15 տարեկանից՝ հաճախելով Ուրարտուի երիտասարդական դպրոց (պաշտոնապես Բանանց ՖԱ)։ 2012 թվականին ճանաչվել է առաջնութայան լավագույն պաշտպան՝ որպես Ուրարտու երիտասարդական հավաքականի անդամ։

2019 թվականին սկսել է ժամանակավորապես խաղալ ԲԿՄԱ Երևանի կազմում, որտեղ 2 մրցաշրջան և մի քանի ամիս խաղալուց հետո՝ 2022 թվականի ձմռանը, վերադարձել է իր ազգային ակումբ։ 21/22 մրցաշրջանի առաջին կեսից ի վեր եղել է իր ազգային հավաքականի գլխավոր պաշտպանը։

Ղազարյանը ներկայացրել է Հայաստանը երիտասարդական խմբի բոլոր տարիքային խմբերում։ Նա ներկայացրել է Հայաստանը 2019 UEFA-ի Եվրոպայի մինչև 19 տարեկանների առաջնությունում։

2023 թվականին նրան հրավիրել են Հայաստանը ներկայացնելու մեծահասակների խմբում։ Ղազարյանն իր առաջին միջազգային ելույթն ունեցել է Հայաստանի ազգային հավաքականի կազմում 2022 թվականի նոյեմբերի 19-ին՝ Ալբանիայի դեմ ընկերական խաղում 2։ 0 պարտությամբ, որտեղ նա խաղի մեջ է մտել պահեստայինների նստարանից։

Խաղաոճ
------

Հիմնականում հանդես գալով որպես պաշտպան՝ Ղազարյանը հայտնի է իր փոխանցման կարողությամբ։

Կարիերայի վիճակագրություն
-------------------------

### Միջազգային

2022 թվականի նոյեմբերի 19-ի դրությամբ․

| Հայաստան |
| --- |
| Տարի | Խաղեր | Գոլեր |
| 2022 | 1 | 0 |
| Ընդհանուր | 1 | 0 |

Մրցանակներ
----------

### Ակումբ

**Ուրարտու**

* Հայաստանի ֆուտբոլի առաջնություն․ 2022-23
* Հայաստանի ֆուտբոլի գավաթ․ 2022-23

Ծանոթագրություններ
------------------

1. 1 2 3  «««Սպորտինգում» ասացին, որ տեղյակ են իմ մասին». Հայաստանի հավաքականի յուրահատուկ տվյալներով նորեկը»։ vnews.am (hy)
2. 1 2  «Արման Ղազարյան․ «Միշտ ձգտել և երազել եմ խաղալ ազգային հավաքականում»»։ interfootball.am (hy)
3. ↑  Arman Ghazaryan Profile at fcurartu.am
4. ↑  Ֆուտբոլիստի էջը *soccerway.com* կայքում(անգլ.)
5. ↑  «Armenia U19 v Spain U19 game report»։ UEFA։ 14 July 2019։ Վերցված է 17 November 2021
6. ↑  «Արման Ղազարյան․ «Իրականության է վերածվում գլխավոր երազանքներիցս մեկը»»։ football365.am (hy)
7. ↑  International Friendly – Albania vs Armenia
8. ↑  «Arman Ghazaryan»։ *EU-Football.info*։ Վերցված է 21 March 2023

Արտաքին հղումներ
----------------

* Ֆուտբոլիստի էջը *National Football Teams* կայքում(անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | eu-football.info (խաղացող) · FootballDatabase.eu · National Football Teams.com · Soccerway · Transfermarkt (խաղացող) · worldfootball.net (խաղացող) |

 |
**«Բնանկար։ Մախինջաուրի»**, ՀԽՍՀ ժողովրդական նկարիչ Էդուարդ Իսաբեկյանի 1938 թվականին արված աշխատանքը՝ ուսանողական տարիներին ստեղծված էտյուդը։

Պատմություն
-----------

Իսաբեկյանը պատկերել է Վրաստանի բլրածածկ գեղատեսիլ հարթավայրը։ Կտավում արտահայտված է Իսաբեկյանի գեղարվեստական, կոմպոզիցիոն մտածողությունը, երիտասարդ նկարչի վստահ տիրապետումը գծային-գեղանկարչական ձևերին, փափուկ, պլաստիկ մոդելավորմանը, կերպարային ռիթմի դինամիկ զգացողությանն ու երաժշտական ընկալմանը։

Նկարագրություն
--------------

Եռապլան կոմպոզիցիայի գծային լուծումն իրականացված է երեք հորիզոնական կորերով, որոնց հակադրված մարգերի հինգ շարքերի զուգահեռները ձգվում են հեռուն՝ կրկնելով տեղանքի հարթության ռելիեֆային կորությունը։ Թեյի մարգերում աշխատող կանանց ֆիգուրները միայն բնանկարի լրացում չեն։ Մարգերի միջին մասը ծածկող ծառի լայն ստվերը կտավի լուսաստվերային ողջ լուծման ամենամուգ գոտին է։ Առկա է դեպի խորքը (3-րդ պլան) աստիճանաբար զարգացող և «արագացող» դինամիզմ, ընդգծված թե՛ գծային, թե՛ ծավալային ռիթմով, վստահ վրձնահարվածների տեմպերամենտով, նաև` հեռավոր պլանի արևային լույսի ամենավառ հնչեղ ակորդով։

Աշխատանքն ունի Իսաբեկյանի վաղ շրջանին հատուկ գեղանկարչական պլաստիկ գամմա, դեռևս խուլ, թանգարանային մուգ գունային երանգներ, ձևի, ուրվագծի փափուկ, կորավուն մոդելավորում, որոշակիորեն դինամիկ հյութեղ վրձնահարվածներ։ Իսաբեկյանը հիշում է, որ Թբիլիսիի ակադեմիայում սովորելու տարիներին կատարած բնանկար էտյուդները շատ են եղել, սակայն միայն «Բնանկար։ Մախինջաուրի» աշխատանքն է պահպանվել։

Ծանոթագրություններ
------------------

1. ↑  «Բնանկար. Մախինջաուրի. 1938, կտավ, յուղաներկ, 47×40 / Landscape. Makhinjauri | Eduard Isabekyan»։ *eduardisabekyan.com* (en-US)։ Վերցված է 2018-02-13
2. ↑  «Բնանկարը Էդուարդ Իսաբեկյանի գեղանկարչության մեջ | Eduard Isabekyan»։ *eduardisabekyan.com* (en-US)։ Վերցված է 2018-02-13

Արտաքին հղումներ
----------------

* Էդուարդ Իսաբեկյանի պաշտոնական կայքը

|  |  |  |  |  |
| --- | --- | --- | --- | --- |
| 

| * դ
* ք
* խ
Էդուարդ Իսաբեկյանի նկարներ |
| --- |
|  |
| 
* Բնանկար: Մախինջաուրի
* Ավարայրի ճակատամարտը
* Պատանի Դավիթ
* Պատասխան Հազկերտին
* Աշտիշատի ժողովը
* Վարդանանք
* Դուրս տաճարից
* Ձեր կենացը
* Ակսել Բակունց
* Իգդիրի երևելիները. Թաղում Իգդիրում
* Իգդիրյան նախաճաշ
* Աբովյանը Արարատի բարձունքներում
* Ակադեմիկոս Գամսախուրդիայի դիմանկարը
* Դավիթ Բեկ
* Դերենիկ Դեմիրճյանի դիմանկարը
* Երեկոն այգում
* Ծերունու առավոտը
* Ծովինար
* Հաղպատի գյուղացիների ապստամբությունը (կտավ)
* Հարսանյաց երթ Կողբից Իգդիր
* Հորովել
* Մոր դիմանկար
* Մայրս և ես
* Անհանգիստ ձիեր (նկարաշար)
* Արտավազդի կործանումը (կտավ)
* Սայաթ-Նովա
* Անդորր. Բնության գրկում
* Տանյա
* Նավզիկե
* Գիշերային Աշտարակ
* Վրացի ծերուկը
* Հեռացողը
* Գնչուհին թութակով
* Առևանգումներ
* Բնորդուհին (Արվեստանոցում)
* Ոտքդ զգույշ դիր հողին
* Բանջարանոցում
* Այդ տղաները
* Չվերադարձան
* Մթնշաղ
* Ինքնանկար
* Տաճկահայաստանում

 |  |

 |
**Գայլի արձանիկ,**  6-5-րդ դդ. Այրումում հայտնաբերված բրոնզե ձուլածո ֆիգուրա, որը ներառված է Հայաստանի պատմության թանգարանի հավաքածուում 2225-26 համարի ներքո։

Նկարագրություն
--------------

Փոսորակ շրջանի մեջ առնված աչքերը, կլորավուն դունչը գծազարդ է։ Խոշոր ատամնաշարով երախը բաց է։ Կենդանու կեցվածքը լարված է, առջևի ոտքերն մեկնած են առաջ, ետևինները`թեթևակի կքած։ Ոտնաթաթերին նշված են ճանկերը։ Պոչը երկար է, ծայրին գալարապտույտով։ Գայլը և շունը կապված են անդրշիրիմյան աշխարհի հետ։

Պաշտամունք
----------

Հայոց հին հավատալիքներում շներին վերագրվում էր հանգուցյալի հոգին անդրշիրիմյան աշխարհ առաջնորդելու և մահացածներին վերակենդանացնելու հատկանիշ։ Արձանիկն, անշուշտ, պաշտամունքային է և կերպավորում է հարալեզներին`շնագլուխ աստվածություններ, որոնք հին հայկական դիցարանում կապվում էին մահվան և վերակենդանացման հավատալիքների հետ։

Ավանդազրույց
------------

Արալեզների մասին հնագույն պատմություններից մեզ է հասել Արա Գեղեցիկի և Շամիրամի մասին ավանդազրույցը` Մ. Խորենացու մշակմամբ, ըստ որի`Ասորեստանի Շամիրամ թագուհին, հրապուրված հայոց թագավոր Արայի գեղեցկությամբ, փորձում է ընծաներով տիրանալ նրան։ Մերժվելով Շամիրամը որոշում է զենքով հասնել իր նպատակին։ Տեղի ունեցած ճակատամարտում Արա Գեղեցիկը զոհվում է։ Վշտահար Շամիրամը արալեզներին է հանձնում Արա Գեղեցիկի դին` նրա վերքերը լիզելով վերակենդանացնելու համար։

Ծանոթագրություններ
------------------

1. ↑  «Գայլի արձանիկ - Հայկական գանձարան»։ *Հայկական գանձարան* (հայերեն)։ Վերցված է 2017-02-01  CS1 սպաս․ հայերենը նշված է (link)(չաշխատող հղում)
2. 1 2  Հայացք բրոնզե դարից, Ալբոմ-կատալոգ, Հայաստանի պատմության թանգարան, 2016, 160 էջ։ A Glance from the Bronze Age. Yerevan, History Museum of Armenia, 2016, 160 pages.

Աղբյուրներ
----------

* Հայացք բրոնզե դարից, Ալբոմ-կատալոգ, Հայաստանի պատմության թանգարան, 2010։
* Հասմիկ Իսրայելյան - Պաշտամունքն ու հավատալիքները ուշ բրոնզեդարյան Հայաստանում, Երևան, 1973։

|  |
| --- |
| *Այս հոդվածի կամ նրա բաժնի որոշակի հատվածի սկզբնական տարբերակի նյութը տրամադրված է* Հայաստանի պատմության թանգարանի կողմից **ԳԼԱՄ** ծրագրի շրջանակներում։ *GLAMGLAM* |
**Մարիա Արանասու «Արանչա» Գոնսալես Լայա** (իսպ.՝ María Aránzazu «Arancha» González Laya, մայիսի 22, 1969(1969-05-22), Սան Սեբաստիան, Բասկերի երկիր, Իսպանիա), իսպանացի կին քաղաքական և պետական գործիչ, տնտեսագետ։ Սանչեսի երկրորդ գրասենյակում 2020 թվականի հունվարի 13-ից զբաղեցնում է Արտաքին գործերի, Եվրամիության և միջազգային համագործակցության նախարարի պաշտոնը։ 2013 թվականի սեպտեմբերի 1-ից մինչև 2020 թվականի հունվարի 13-ը եղել է Միջազգային առևտրային կենտրոնի գործադիր տնօրեն և ՄԱԿ-ի գլխավոր քարտուղարի օգնական։

Կենսագրություն
--------------

Արանչա Գոնսալես Լայան ծնվել է 1969 թվականի մայիսի 22-ին, Սան Սեբաստիանում, պետական դպրոցի տնօրենի ընտանիքում։ Մոր անունը Հոսեֆա Լայա է։ Մեծացել է Գիպուսկոա նահանգի Տոլոսայի մունիցիպալիտետում։ Խոսում է բասկերեն, իսպաներեն, անգլերեն, ֆրանսերեն, գերմաներեն և իտալերեն։

Նավառայի համալսարանում ստացել է մագիստրոսի աստիճան, ապա Մադրիդի Կառլ III համալսարանում ստացել է Եվրոպական իրավունքի մագիստրոսի աստիճան։

Աշխատել է Բրյուսելի Freshfields Bruckhaus Deringer գերմանական փաստաբանական գրասենյակում։

2002-2005 թվականներին Եվրոպական հանձնաժողովում զբաղեցրել է տարբեր պաշտոններ, բանակցություններ է վարել Մերկոսուրի, Իրանի, Պարսից ծոցի արաբական պետությունների համագործակցության խորհրդի, Բալկանյան և միջերկրածովյան երկրների հետ առևտրային համաձայնագրերի մասին։

2005-2013 թվականներին աշխատել է Առևտրի համաշխարհային կազմակերպությունում (ԱՀԿ)։ 2005-2013 թվականներին ԱՀԿ-ի գլխավոր տնօրենի պաշտոնում գտնվելու ժամանակ եղել է Պասկալ Լամիի գրասենյակի ղեկավարը, միաժամանակ՝ 2008-2013 թվականներին եղել Է ԱՀԿ-ի գլխավոր տնօրենի ներկայացուցիչը Մեծ քսանյակում։

2013 թվականի սեպտեմբերի 1-ից մինչև 2020 թվականի հունվարի 13-ը եղել է Միավորված ազգերի կազմակերպության Առևտրի միջազգային կենտրոնի գործադիր տնօրեն, առևտրի և զարգացման հարցերով և Առևտրի համաշխարհային կազմակերպության (ԱՀԿ) Առևտրի զարգացման գործնական, ձեռնարկատիրական ասպեկտների վերաբերյալ տեխնիկական համագործակցության գործակալության գործադիր տնօրեն։

2020 թվականի հունվարի 13-ին Սանչեսի երկրորդ գրասենյակում զբաղեցրել է Արտաքին գործերի, Եվրամիության և միջազգային համագործակցության նախարարի պաշտոնը։

Ծանոթագրություններ
------------------

1. 1 2
2. ↑  «Главой МИД Испании станет помощник генсека ООН Аранча Гонсалес Лайя»։ ՌԻԱ Նովոստի։ 2020-01-10։ Վերցված է 2020-03-07

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Չափորոշչային վերահսկողություն | GND: 1044357339 · VIAF: 305353847 · WorldCat VIAF: 305353847 |

 |